Melanie Werner Mud | Phuset: Din psykolog i København & Århus 💙\nMelanie Werner Mud\nHjem>Melanie Werner Mud\nNogle gange i livet er udfordringerne blevet større end man magter og man har brug for at der er nogen, der hjælper med at få styr på livet igen eller bare én, der lytter og sorterer i alle de tanker, bekymringer og problemer, som der kan opstå.\nJeg ser det som min opgave at hjælpe med at skabe en tryg ramme for at give dig mulighed for at få en øget forståelse for de problemstillinger, du oplever lige nu. Vi vil sammen udforske tanker, følelser, relationer, sammenhænge og typiske reaktionsmønstre. Målet er, at du få en bedre forståelse for, hvorfor du reagerer, som du gør og at du kan ændre dit liv i den rigtige retning.\nDet er vigtigt for mig at skabe en tryg stemning i samtalerne og motivere til at få lyst til at tage skridtet til forandring eller afprøve nye udfordringer og at du kommer ud af dine negative tænkemønstre og får konkrete redskaber til, at du bliver i stand til at løse dine problemer selvstændigt, så du igen oplever glæde, overskud og energi til hverdagen og livet i det hele taget.\nI samtalerne får du plads til at tale, om alt der er svært og der måske ikke kan deles med venner eller familie. De fleste oplever det som en lettelse, når de har fået talt om deres udfordringer og følelser.\nJeg har 13 års erfaring med behandling af børn, unge, voksne og familier. Jeg er specialist i psykoterapi med videreuddannelse i kognitiv terapi og jeg er den lokale leder i psykologhuset Århus.\nJeg har bland andet arbejdet meget med behandling af spiseforstyrrelser, depression, stress, lavt selvværd og ADHD.\nTel: 2970 4702\nJeg tilbyder også samtaler på tysk.\nBetalingen foregår umiddelbart efter samtalen via\nPar- eller familiekonsultation (80 min.): 1300 kr.\nJeg har ikke overenskomst med sygesikringen. I nogle tilfælde dækker din arbejdsforsikring, kommune eller din private forsikring.\nAfbud skal meldes senest 24 timer før samtalen, hvis man vil undgå at betale. Så har jeg mulighed for at give tiden videre til en anden.\nJeg har tavshedspligt og du kan derfor have tillid til, at det du fortæller mig ikke gives videre til andre uden dit samtykke.\nDu kan læse mere på min hjemmeside: psykologmelanie.dk\nHar du en følelse af, at du ikke er noget værd?\nMangler du tro på dine evner og kunnen?\nStiller du meget høje krav og forventninger til dig selv, så det kan være svært at gøre tingene godt nok?\nHar du meget fokus på dine svage sider og nedgør tit dig selv?\nSynes du tit at andre er dygtigere end dig?\nTror du at andre vil afvise dig, hvis de fandt ud af, hvem du i virkeligheden er?\nJeg har i flere år arbejdet med patienter med lavt selvværd med en kognitiv tilgang. Det vil sige, at vi vil blive klogere på sammenhængen mellem tanker om dig selv, dine følelser og hvordan du agerer.\nVi vil arbejde med dit selvbillede og undersøge dine antagelser om dig selv og din omverden, for at blive klogere på, hvorfor du har lavt selvværd. Vi finder redskaber du kan bruge for at udvikle mere selvværd og blive mere tilfreds med dig selv. Det kan også blive hensigtsmæssigt at inddrage metoder fra ACT. Hvad der lige passer til dig, kan vi afklare i de første samtaler.\nFor børn findes der gode manualer, der kan bruges i behandlingen. Temaer her kunne bl.a. være at smalltalke, at blive bedre til at være social, hvordan ser andre mig, hvordan vil man gerne være anderledes, hvordan skal min fremtid se ud. Det kan være relevant at inddrage øvelser af social kompetencetræning, fantasirejser eller bruge en kreativ tilgang. Vi vil derudover arbejde med forventninger og overbevisninger om sig selv og undersøge, om de altid er realistiske. Målet er, at være god mod sig selv og selvfølgelig at få et bedre selvværd.\nMangler du lyst og overskud til at være sammen med andre?\nMangler du glæde og energi til hverdagen?\nFøler du dig trist eller ensom?\nHar du mange tanker og bekymringer om hvad fremtiden skal bringe?\nOplever du, at livet er fyldt med krav og forventninger, som du har svært ved at håndtere?\nHar du svært ved at lukke dine tanker ned, bekymrer du dig om alt muligt?\nHar du svært ved at falde i søvn eller vågner meget tidligt?\nVi vil tage udgangspunkt i dine aktuelle problemer og både undersøge, hvorfor du har udviklet en depression eller har fået stress og samtidig give konkrete forslag til hvordan du kan ændre noget i dit liv, således at du får mere overskud i hverdagen igen.\nDer arbejdes med tanker og følelser og hvordan de påvirker din adfærd. Måske har du nogle automatiske negative tanker om dig selv, der skal arbejdes med. Det kan være relevant at arbejde med problemløsningsteknikker og adfærdsændring. Måske har du brug for konkret guidning ift. aktivering i din dagligdag.\nJeg benytter mig af kognitive strategier og redskaber, hvilket betyder at du kan få konkrete opgaver eller øvelser med hjem, når det er nødvendigt.\nDet særlige ved terapi med børn er, at det hele foregår mere kreativt, skemata og arbejdsark er børnevenlige med sjove figurer og jeg lægger vægt på at forklare sammenhængene tydeligt, både til børn og forældrene. Opgaverne som man får med hjem skal ikke føles som hjemmeopgaver, men det kan være nødvendigt, at forældrene hjælper til. Indholdet af terapien ligner dog meget det, som er beskrevet ovenpå. Der skal også være plads til at tale om skole, venner og familie, hvis der er problemer i forbindelse med disse områder.\nOplever du udfordringer i dit familieliv, dit parforhold eller i andre relationer, som du har svært ved at klare selv?\nFøler du dig fanget i nogle mønstre, der gør det svært at handle, som du egentlig ønsker?\nHavner du i konflikter eller diskussioner med venner og familie på en måde, hvor det er svært at håndtere?\nFøler du dig forvirret og har svært ved at træffe valg eller tage en svær beslutning?\nSavner du samvær og nærvær med kæresten eller familien? Har du en hverdag og et familieliv, som er for hektisk, og hvor konflikterne er lidt for mange?\nØnsker du mere balance imellem dit arbejds- og familieliv?\nEller er du utilfreds med dit liv i det hele taget og du gør dig mange tanker, hvordan det kan blive anderledes?\nVi tager udgangspunktet i din aktuelle livssituation og arbejder både løsningsorienteret og prøver samtidigt at finde ud af udløsende faktorer for din situation. Der kan arbejdes med kognitive redskaber, som skemata, øvelser, registreringer eller rollespil. Måske skal vi også øve afspændingsmetoder, hvis du er interesseret i det. Ét fokuspunkt er at du får formuleret nogle mål i dit liv, som du gerne vil arbejde hen i mod for at få det bedre.\nDet er både muligt at inddrage kæreste, familien eller at arbejde individuelt.\nBehandling af spiseforstyrrelser:\nAnoreksi: Vi tager udgangspunktet i de problemer du står i. Det kan være kropslede, mangel af nydelse ved maden, undervægt, overmotionering, overdreven fokus på kalorier og sund kost eller også er det de udløsende faktorer du vil have fokus på, for at komme ud af din spiseforstyrrelse.\nLæs mere i en artikel jeg har skrevet om behandling af anoreksi.\nBulimi: Oftest er problemet det, at finde en balance i sin hverdag i forhold til spisning. Vi taler om overspisninger, opkastninger og hvordan det er muligt at spise regelmæssigt for at undgå at kroppen kræver, at du spiser for meget på én gang. Vi vil sammen prøve at finde ud af, hvorfor du har udviklet dette spisemønster og hvordan denne onde cirkel kan brydes. Ofte er det at tale om overspisninger og/eller opkastninger forbundet med meget skyld og skam og det er derfor ekstra svært at tage sig sammen til at komme ind til en fremmed og tale om det. Man er altid velkommen til at tage en person med, der kan støtte én i samtalen eller derefter.\nOvervægt: Overvægt bliver måske ikke set som lidelse eller diagnose, men det kan være meget svært at leve med det. Især som barn, når man bliver mobbet eller drillet i skolen.\nMåske føler du også at du har en trang til at spise, har svært ved at stoppe eller føler at du mister kontrol.\nIndholdet i samtalerne vil bl.a. være kost og motion, men vi prøver også at finde ud af, hvilken funktion spisningen har. Trøstespiser du? Har du altid haft svært ved at fornemme sult og mæthed? Hvad kan man gøre i stedet for at spise, når man er ked af det, keder sig eller føler sig ensom? Vi arbejder med at mærke følelser og give udtryk for dem.\nI de fleste tilfalde vil det være relevant at have forældrene med i samtalerne når det drejer sig om børn.\nForældretræning: Forældretræningen for børn med ADHD er bygget op med forskellige problemområder, jeg kalder for “byggeklodser”. I starten af behandlingen definerer vi problemerne sammen og sætter mål. Vi arbejder på, at få en fælles forståelse for jeres barn og de ting, der er svære for ham/hende i dagligdagen. Derefter laver vi en terapiplan, hvor de forskellige “byggeklodser” bliver valgt ud, prioriteret og sat sammen, alt efter det, hvad jeres barn har brug for. Mulige problemer kunne være:\nBarnet har svært ved at overholde regler i skolen og derhjemme, at lytte efter, at lege alene, at kontrollere sine følelser, at koncentrere sig.\nVi vil arbejde bl.a. med grænsesætning, positiv opmærksomhed og belønningssystemer.\nMåske har du allerede som barn fået diagnosen ADHD eller du har først fundet ud af det senere i dit liv. Du har måske i længere tid haft på fornemmelsen, at du er anderledes eller haft problemer med koncentration, relationer, rastløshed, skolegang, finde det rigtige arbejde, beholde overblik eller måske har du gang i alt for mange ting på én gang.\nVi vil arbejde med metoder fra kognitiv adfærdsterapi. Vi vil først undersøge de vanskeligheder du har og derefter at finde gode strategier for at få din hverdag til at hænge sammen. Det kunne også være emner som selvværd, depression, impulsivitet, at mærke følelser og at få ro og struktur i din hverdag, der er relevante for dig. Der kan bl.a. arbejdes med mindfulnessøvelser, afspænding eller finde konkrete redskaber til situationer, du har svært ved at håndtere.\nGenerelt arbejder man i kognitiv terapi meget med forskellige redskaber, som man udvælger alt efter, hvad der giver mening for den enkelte. De kan være struktur og planer, øvelser, rollespil, afspændingsøvelser, hjemmeopgaver, adfærdsanalyse, at arbejde med tanker og følelser, problemløsning, adfærdsmønstre og adfærdsændring.\nMan tager udgangspunktet i problemet og arbejder målrettet med problemløsningen.\nSelvfølgelig er det også en del af terapien, at undersøge, hvorfor problemerne er opstået ved at kigge tilbage og tale f.eks. om familiemønstre, ens sociale rolle, livsregler og antagelser, som har præget ens opvækst og har gjort én til den person, man er i dag – på godt og ondt.\nBørn: Indholdet er som beskrevet ovenpå, men tilgangen er mere børnevenlig. Dvs. der arbejdes mere kreativt, f.eks. med tegninger, figurer, symboler, playmobil eller bamser. Der lægges vægt på at forklare sammenhængene tydeligt og opgaverne kan være at tegne noget eller at skrive noget ned med hjælp af forældre. Alt efter hvor gammelt barnet er, kan samtalen deles op, således at der er tid med og uden forældre.\nSuchen Sie nach einer deutschen Psychologin in Aarhus?\nIch biete auch Therapie auf deutsch an. Ich habe in Konstanz studiert und danach meine 3-jährige Ausbildung in kognitiver Verhaltenstherapie in Tübingen bei der TAVT gemacht und bin damit anerkannte Psychologische Psychotherapeutin für Erwachsene und Kinder.\nSchreiben Sie mir eine mail, und wir überlegen zusammen, wie ich helfen kann.\nSpiseforstyrrelse og Corona\nFitnesscenter er lukket, min daglige tur på studie eller skole er ikke muligt. Måske må jeg snart ikke en gang løbe en tur udenfor? Der kan opstår mange katastrofetanker i forbindelse med motionstrang. Mange med en spiseforstyrrelse blive i disse dage udfordret, fordi de ikke føler de får nok motion, føler sig indelukket og den indre uro vokser. Måske begynder du at kompensere med at spise mindre eller at tælle kalorier mere nøjagtigt end før. Frygten for at tage på eller at miste formen tager over og både koncentrationen og humøret forværres. Desuden er der måske andre, der nu kan følge mere med i dine spisevaner og opdager måske, hvor lidt du spiser.\nVores daglige planer og struktur holder pludselig ikke længere. Vi er vænt til at være effektive og målrettede. Vi har altid en løsning parat eller prøver at finde frem til noget konstruktivt. Nu er der en del ting, som vi ikke har styr på, planer bliver lavet om næsten dagligt, vi føler os usikre. Det kan føles som et kæmpe kontroltab. Vi kan ikke styre alle vores planer selv længere. Der er store ting, der bliver bestemt for os. Og selv om man kan se den gode mening i det, kan det føles overvældende, at sidde derhjemme og skulle lave om på sine daglige rutiner. Man er afhængig af teknikken for at mødes med sin studiegruppe per skype, eksamensdatoer er usikre, man kan ikke låne bøger… Og så er der heller ikke mulighed for at mødes med andre på café, komme til træning eller lave alle de ting, man ellers har brugt til at undgå ro og kedsomhed. Mange beskriver at de frygter den indre uro, der opstår, når man ikke har noget at lave og prøver at finde aktiviteter for at aflede sig selv med. Måske føler man sig presset eller mere følsom end når man har travlt, fordi nu kommer man i kontakt med tanker, følelser, minder.\nMelanie har hjulpet mig rigtig godt igennem min skilsmisse, og hun har været god til at hjælpe mig både med mine børn og mit eget selvværd og selvfølelse. Takket være Melanie føler jeg mig stærkere end nogensinde.\nMaria, 31 år\nMelanie har indgydet os håb og sendt os på rette kurs. Vi har oplevet hende som empatisk, nærværende og med en stor menneskelig forståelse. Da vores krise toppede var hun tilgængelig og kæmpede for os. Tak for det.\nForældre til et barn med anoreksi


Det vil jeg på Socialområdet\nI byrådsperioden 2018-2021 er der ikke sket besparelser på socialområdet, men derimod er området blevet tilført endnu flere midler. Jeg vil arbejde for, at:\nder heller ikke i den kommende byrådsperiode bliver sparet på dette område, da det ikke vil kunne ske uden, at vore mest sårbare borgere betaler en alt for høj pris.\nindsatsen for alle borgere med handicap skal hvile på princippet om lige muligheder for alle, og af den enkelte borger opleves som helhedsorienteret og sammenhængende. Disse borgere har brug for et aktivt og indholdsrigt liv, og derfor skal der fortsat arbejdes på at sikre dem et godt, sundt og værdigt liv, og der skal afsættes de nødvendige midler til området.\npersoner med handicap får mulighed for at deltage og bidrage inden for alle kommunens sektorer. Alle personer med handicap skal ses som borgere med ressourcer, som kan og skal udvikles og bruges optimalt.\nvores borgere får den hjælp, de har ret til. Vi skal nedbringe antallet af ankesager, og sikre, at den enkelte borger får en hurtig og korrekt afgørelse på sin ansøgning om hjælp.\npersonalet som sidde med de tunge sager, har de fornødne uddannelsesmæssige kompetencer til at arbejde med de komplicerede problemstillinger, man møder på området.\nvi undgår silotænkning, og i stedet får et velfungerende tværsektorielt samarbejde mellem socialområdet og alle relevante udvalgsområder, så vi kan forbygge, at der opstår ulykkelige personsager, som kunne være undgået. Kvaliteten skal i højsædet.\nalle nye bygninger, anlæg og udearealer er tilgængelige for alle borgere, også dem med funktionsnedsættelse. Samtidig skal eksisterende offentlige betjente bygninger, anlæg og udearealer gøres tilgængelige.\nSenest i foråret 2022 færdiggøres et unikt autismecenter i Skive Kommune, hvilket vil medvirke til, at vi fortsat er med helt fremme på autismeområdet.\nAntallet af borgere med en diagnose inden for autismeområdet vil fortsat stige de kommende år, og jeg vil arbejde for, at der fortsat afsættes de nødvendige midler inden for dette område.


Pseudoarbejde - Filosoffen Anders Fogh Jensen\nHvorfor arbejder vi så meget? Fjern det overflødige arbejde og frisæt tiden til bedre liv\nAldrig har vi haft flere effektiviseringer og digitale løsninger, der burde frisætte mere tid til kerneopgaven, og aldrig har vi brugt vores tid på flere overflødige ting end nu. I hvert fald ifølge filosof Anders Fogh Jensen der sammen med antropolog Dennis Nørmark i 2018 udgiver bogen ”Pseudoarbejde – hvordan vi fik travlt med at lave ingenting”.\nForedraget baserer sig på bogen Pseudoarbejde, som er en undersøgelse af det moderne arbejdsliv. Læs mere om bogen og køb den her.


Timeless Art | FAQ\nDu kan bestille tid på flere måder. Du kan skrive til os via facebook messenger under "kontakt os" "kontakt os" og så vender vi tilbage så hurtigt vi kan. Du kan også skrive direkte med os via facebook og ringe direkte til butikken på 53781919 Vi ser dog helst at man kommer ind forbi butikken. Det er lettere og hurtigere at både snakke om tatoveringen, størrelsen og give en mere præcis pris.\nDer skal desuden lægges et depositum på 500kr til små tatoveringer og 1000kr på større projekter. Der skal lægges depositum på hver tid der bookes. Eksempel: Du booker 3 heldags tider = 3000kr i depositum.\nHvad hvis jeg bliver syg eller forhindret i at komme til min tid?\nDepositum kan ikke refunderes. Vi kan dog rykke din tid uden problemer, så længe du kontakter din tatovør senest 3 arbejdsdage før din tid. Hvis ikke bortfalder dit depositum.\nHvad koster en tatovering? - Priser på tatoveringer\nHvad koster en tatovering egentlig? - Priser på tatoveringer afhænger af rigtig mange ting: Størrelse, motiv, farver, skygger, detaljer, etc. Vores mindstepris er 500kr., og timepris 1000kr for udlærte tatovører. Vi har dog halv- og heldagstilbud, hvor vores priser på tatoveringer varierer fra tatovør til tatovør alt efter dygtighed og hastighed. Du kan spørge ind til priser på tatoveringer ved at udfylde denne booking formular eller komme forbi en af vores butikker.\nVi bliver ofte spurgt hvad en hel arm/full sleeve koster. Dertil kunne vi svare: ”Hvad koster en pose med indkøbsvare?”. Det afhænger af hvad man putter i den. På samme måde er det med store projekter; Det kommer an på hvad det skal indeholde. En tommelfingerregel er dog at en hel arm tager mellem 25-35 timer at lave hos de fleste tatovører, men kan nemt varierer med 5-10 timer.\nVi prøver at holde vores ventetid så lav som muligt. På store projekter kan der dog godt være 1-2 måneders ventetid hos nogle tatovører, dog ikke alle. Vi har altid tid til små tatoveringer inden for få dage – nogle gange på dagen. Du er altid velkommen til at skrive til vores facebook eller ringe til os; 53781919\nHvad skal jeg have med når jeg skal tatoveres?\nVi anbefaler alle at have sovet og spist godt op til at få en tatovering. Det er også en god idé at medbringe lidt sodavand, slik eller frugt, som kan hjælpe med at holde blodsukkeret oppe. Hav også gyldig billedlegitimation med, da vi kan kræve at se det før vi går i gang med din tatovering. Vi tager både kontanter og Dankort, så du slipper for at gå rundt med alt for mange kontanter. Vi anbefaler at have noget med til at underholde dig selv, hvis du skal have lavet et stort projekt. Bøger, tablet, musik eller én ven eller veninde. Tag ikke hele slænget med, da det kan være meget forstyrrende for tatovøren, at der står mange mennesker rundt om.\nJeg har skrevet en mail/besked til jer for længe siden, jeg har stadig ikke fået svar?\nDa vores tatovører er i butikken 7-9 timer om dagen og så skal tegne om aftenen, kan der nogle gange gå nogle dage før bunken af beskeder kan blive kigget igennem. Vi gør vores bedste for at svare jer alle sammen bedst muligt, så hav lidt tålmodighed. Hvis du ikke har fået svar inden for 7-14 dage, så send din besked eller mail igen, da det sker at den kan blive overset i farten.\nHvis du vil have et svar med det samme, så er du altid meget velkommen til kigge ind forbi butikken. Vi har altid tid til at snakke med dig. Eller kontakt os på telefon: 53781919\nKan I tegne en tatovering til mig?\nVi prøver altid at bestræbe os på at hjælpe og vejlede vores kunder så meget som det er muligt. Dog oplever vi fra tid til anden, at folk tror en tatovering tegnes på 30 minutter, som i tv-showene. Faktum er at vi lægger liv og sjæl i enhver tatovering vi laver og det betyder mange timers hjemmearbejde og sene aftener. Derfor har vi rigtig svært ved at tegne til alle og tegner derfor i første omgang til vores kunder, der booker tid til en tatovering.\nDet er dog muligt at bestille bestillingsarbejde hos nogle tatovører. Så vil du gerne have en færdig tegning, evt som julegave, så kom og snak med en af vores tatovører.\nDet er en god idé at beslutte sig for hvilken stilart du gerne vil have lavet. Jo bedre din research er, desto bedre kan vores tatovører prøve at forstå dine tanker og hjælpe dig til at få dem ned på papir. I dag er det nemt at få inspiration på nettet. Google, facebook, Pinterest og Instagram er vores foretrukne måder at finde ny inspiration. Der finder du fra mjølner tattoo til sommerfugl tattoo, fra vikinge tatoveringer til hjerte tatovering. Vi prøver altid at være innovative, når det kommer til motiver og vi vil derfor aldrig kopiere andre tatovørers arbejde ud fra et billedet fundet på nettet. Men vi elsker at få billeder til inspiration, og for at bedst muligt prøve at komme ind i hovedet på vores kunder, og skabe den tatovering de har inde i hovedet. Og dertil lægger vi selvfølgelig altid vores unikke stil og professionelle hjælp.\nEn tatovering kan hele i underhuden i helt op til 6 måneder. Den er dog overfladehelet på 3-4 uger. Du bør derfor smøre den i 3-4 uger og gerne efter, også selvom den virker helet. En god tommelfingerregel kan være at se efter om den skinner i huden. Hvis den gør skal du stadig smørre den indtil den lægger sig ordentligt i huden og bliver mat.\nJa, under helingen kan det være helt normalt at tatoveringen klør. Der er desværre en lille procentdel der oplever kløe, når tatoveringen bliver udsat for sollys. Derfor er det vigtigt altid at smøre sig ind i en høj faktor solcreme. I yderste særlige tilfælde kan man risikere at tatoveringen klør permanent.\nHvor længe holder en tatovering?\nTatoveringer holder som udgangspunkt for altid, men solen kan være med til at nedsætte levetiden. Derfor er solcreme en vigtig faktor for at holde tatoveringen pæn i mange år. Du kan med fordel vælge at smøre din tatovering jævnligt med fugtighedscreme\nHar min tatovering brug for genoptegning?\nVi tilbyder alle vores kunder 3 måneders gratis genfarvning, som en del af vores service. En gammel tatovering, der har været udsat for sol kan dog godt af æstetiske grunde have brug for at blive tegnet op efter en årerække.\nFjernelse af tatovering med laser, kan jeg det?\nVi kan ikke garantere fjernelse af tatovering fuldstændig. Tatoveringen kan godt bleges meget lys og man vil derefter kunne lave et nyt flot motiv henover. Laser er ikke et vidundermiddel der nemt kan fjerne tatovering, som mange tror. Det er en lang og dyr proces. Alt efter motiv og farve kan det tage op til 6-8 behandlinger at fjerne tatovering så meget, at det er muligt at få lavet et nyt motiv. 8-10 hvis man vil prøve at fjerne tatoveringen fuldstændig. Man siger som regel at det koster 10 gange så meget at få fjernet tatoveringen, som det koster at få den lavet. Det vil sige, hvis den har kostet 1000kr at få lavet i sin tid, skal man regne med at den vil koste 10.000kr at få fjernet igen – så tænk dig om!\nVi tilbyder laserfjerning af tatovering, i vores butik, kontakt os for eventuelt spørgsmål og priser.\nHvilken tatovør uddannelse har I?\nDer er desværre ingen krav i lovgivningen om en tatovør uddannelse. Vi stræber efter alle vores tatovører skal have modtaget et hygiejnekursus, der svarer til de krav, der findes for tatovører i Sverige, og vores studier er ligeledes i samme stand, som kravene er i vores nabolande. Det er for os, det tætteste vi kommer på at kunne føle os trygge ved at invitere kunder ind i vores butikker.\nJeg vil gerne være tatovør, kan jeg bare købe en maskine og starte selv?\nVi har lyst til at sige nej, men som lovgivningen er i dag, er der ingen regler for hvem, der må tatovere andre og hvem der ikke må. Vi kan dog på det kraftigste fraråde folk at købe deres egne maskiner og prøve sig selv. Der er mange tekniske færdigheder og hygiejnemæssige overvejelser man skal have gjort sig før man begynder at tatovere andre. De færreste tatovører vil tage ’hjemmetatovører’ ind i sin butik, så begynder man først på det, så spænder man ofte ben for sig selv. Vi anbefaler, at man tager sin tegninger ned til en tatovør man gerne vil læres op af, og prøver at komme i mesterlære, som er det tætteste man kommer på en tatovøruddannelse i Danmark.\nHer vil tatovøren tage dig under sin vinge og lære dig alt du har brug for at vide, for at blive en dygtig tatovør. Hvis man brænder for at ville være tatovør skal man kunne tegne… Rigtig godt! Så start med at blive rigtig god til det.\nGenbruger man nogensinde nåle, blæk etc.?\nNEJ! Vi genbruger aldrig nåle, kopper eller blæk. Vi bruger engangsmaterialer så vidt muligt. Hvis ikke det er engangsmaterialer vi bruger, såsom maskine eller strømforsyning pakker vi det altid omhyggeligt ind i plast, som smides ud i mellem hver kunde. Vi sørger naturligvis for at spritte hele vores arbejdsstation af mellem hver kunde. Alt dette gør vi for at mindske risikoen for krydskontaminering.\nEr det tilladt at drikke alkohol eller tage stoffer før, under og/eller efter tatoveringen?\nVi tillader aldrig vores kunder at være påvirket af andet end godt humør, når de kommer i vores butikker. Vi accepterer ligeledes heller ikke nogen form for indtagelse af alkohol eller stoffer under tatoveringen. Der er ingen fare ved at drikke moderat alkohol efter tatoveringen. Dog skal man være opmærksom på ikke at banke for meget ind i noget eller nogen. Samt sørge for at holde den ren, hvilket kan være lidt svært, hvis man stryger direkte ud i nattelivet.\nJa, det gør ondt. Men alle førstegangstatoverede bliver altid overrasket over at smerten er til at holde ud. Vi har i skrivende stund ikke haft nogen der måtte bakke ud før tid. Med det sagt er det altid bedst at forberede sig på det værste og blive positivt overrasket.\nFor at mindske smerten er det vigtigt at have sovet godt i dagene op til man skal tatoveres og ikke være stresset i timerne op til. Det er vigtigt at have et stabilt blodsukker, sørg derfor at spise rigtigt og drik rigeligt med vand. Hav eventuelt lidt slik, noget frugt og lidt vand eller sodavand med.\nDet kommer an på hvem man spørger. Dog er fødderne, ribbene og maven nogle af de mere følsomme steder. Vi anbefaler altid at man skal have sin tatovering hvor man gerne vil have den og ikke hvor det gør mindst ondt. Man vil altid blive gladere for den rigtige placering i mange år. Frem for en smule mindre smerte i nogle timer.\nHvor gammel skal man være for at blive tatoveret og hvor må man blive tatoveret?\n”§ 1. Den, der tatoverer en person under 18 år, straffes med bøde eller hæfte, medmindre højere straf er forskyldt efter den øvrige lovgivning. Stk. 2. På samme måde straffes den, der tatoverer en person i hoved, på hals eller på hænder.”\nSådan siger loven og den følger vi blindt! Nogle tror at en forældres skriftlige accept giver dig ret til at blive tatoveret, når man er under 18, men det er en skrøne. På lige fod med at man ikke må køre bil eller stemme til Folketinget med en skriftlig tilladelse fra ens forældre. Vi forbeholder os altid retten til at få fremvist billedelegimitation, hvis vi er tvivl om alderen.\nDa vi arbejder i et sterilt miljø, hvor vi arbejder tæt sammen med andre kunder og har mange åbne infektionsveje, så skal man blive hjemme, hvis man er blevet syg. Hvis man har nogle kroniske sygdomme er det vigtigt at du underretter din tatovør om det, så tidligt i forløbet som muligt, så vi kan være opmærksomme på evt problemstillinger dertil.\nMå jeg blive tatoveret hvis jeg er gravid?\nVi anbefaler ikke, at man bliver tatoveret når man er gravid og når man ammer.


Disse film og serier skal du streame hvis du vil i julestemning | Flixfilm\nForside » Nyheder » Disse film og serier skal du streame hvis du vil i julestemning\n09/11/2021 | Flixfilm\nPå Netflix kan du finde lige de film og serier, du har brug for, så du kan lade op til en dejlig jul.\nSe de klassiske favoritter igen og igen, eller opdag nogle helt nye.\nEn række spritnye titler vil nemlig have premiere, herunder den danske serie ‘Nisser’, der handler om en familie på fire, der tager til en dansk ø for at holde jul – indtil datteren finder og tager en vaskeægte babynisse med hjem og sætter alles liv i fare. Eller du kan kaste dig ud i begge sæsoner af den klassiske norske serie ‘Hjem til jul’, der handler om Johannes søgen efter kærlighed.\nFå mere inspiration til julehyggen her: Netflix er klar til jul med 22 magiske nyheder.\nKom i julestemning med disse 8 nye og kommende Netflix-titler;\nDrengen, de kaldte Jul\nI denne julefilm møder vi Nikolas – en helt almindelig dreng, der drager ud på et ekstraordinært eventyr i det snedækkede nord på jagt efter sin far. Faderen selv er på jagt efter et magisk land beboet af nisser, Elfhelm. Sammen med det stædige rensdyr Blitzen og hans loyale kælemus opdager Nikolas, at intet er umuligt – i denne magiske, komiske og kærlige julehistorie.\nPremiere den 24. november\nEn stop-motion-kortfilm og julespecial fra Aardman Animations. Fordi hendes æg ved et tilfælde ruller ind på en losseplads, bliver rødkælken Robin opdraget af en kærlig musefamilie. I takt med at hun bliver ældre, bliver deres forskelligheder mere tydelige. Robin begiver sig ud i kuppet over dem alle for at bevise over for familien, at hun kan være en god mus – men finder til sidst ud af, hvem hun virkelig er.\nNisser – Sæson 1\nPremiere den 28. november\nPeter (Michael Urie) er desperat efter at undgå familiens dom over hans evige singlestatus, så han overbeviser sin bedste ven, Nick (Philemon Chambers), om at spille hans kæreste, da han skal hjem på juleferie. Men da Peters mor (Kathy Najimy) sætter ham op på en blind date med den smukke træner James (Luke Macfarlane), går alting galt.\nPremiere den 2. december\n1000 km fra julen\nEt juleeventyr, en romantisk komedie og en historie om en mand i trediverne, som – modvilligt – lærer, hvordan man kommer i julestemning.\nPremiere den 24. december\nHjem til jul – Sæson 1 og 2\n30-årige Johanne oplever at være den eneste single blandt hendes venner og familie. De konstante kommentarer om hendes singleliv og samfundets forventninger til, hvad der skaber den perfekte jul, begynder at gå hende på. Med kun 24 dage tilbage sætter Johanne alt ind på at finde ’den eneste ene’, som hun kan tage med hjem til jul. I denne romantiske julekomedie kan du også opleve danske Ghita Nørby i rollen som Johannes patient.\nKan streames nu.\nJingle Jangle: Et magisk juleeventyr er et musikalsk eventyr, en visuel fest og et friskt, energisk pust for hele familien. I byen Cobbleton følger vi den legendariske legetøjsmager Jeronicus Jangle (Forest Whitaker), der har huset fuld af fantastiske opfindelser. Da hans betroede lærling (Keegan Michael-Key) stjæler den mest værdifulde opfindelse af dem alle, er det op til hans lige så skarpe og opfindsomme barnebarn (Madalen Mills) – og en længe glemt opfindelse – at læge gamle sår og genoplive magien.\nJesper (Jonatan Spang) er postakademiets værste studerende, og som straf bliver han udstationeret på en iskold ø over polarcirklen, hvor de lokale beboere bruger det meste af deres tid på at bekrige hinanden. Netop som Jesper er ved at give op, møder han den lokale lærer Alva (Christiane Schaumburg-Müller), som bliver hans ven og allierede. Han møder også Klaus (Lars Mikkelsen), en mystisk tømrer, der bor alene i en hytte fyldt med håndlavet legetøj. Disse venskaber bringer latteren tilbage til Smeerensburg og skaber et miljø med generøse naboer, magisk lærdom og omhyggeligt ophængte julesokker på kaminhylden.\nHvilke julefilm og serier synes du er de bedste? De behøver nødvendigvis ikke kunne streames på Netflix. Skriv dine anbefalinger nedenfor i kommentarfeltet.


the walking dead – Filmskribenten\nZombier på Blu-ray: Selvom zombieserien ‘The Walking Dead’ måske ikke har haft samme og konstant intense tag i mig hele vejen, så er det fortsat en herligt grum og blodig fornøjelse at overleve serien sæson for sæson. Det gælder også for 8. sæson, der nu udkommer på Blu-ray. Her må Rick Grimes og alle de andre fortsat kæmpe for deres liv.\nJeg vil ikke spoile her, hvilke nye karakterer, man denne gang møder – eller hvem, der ikke overlever de brutale eskapader – men blot fortælle, at den ubehaglige stemning holdes i hævd. Der er altså ikke mange rolige øjeblikke for de hårdtprøvede helte og antihelte – eller skurke for den sags skyld. For her males der fortsat med gråtoner i skellet mellem helte kontra skurke. For hvad gør egenlig folk onde?\nDet er nemlig fortsat menneskene, der i den grad udgør en trussel mod hinanden i lige så høj grad – hvis ikke mere – som det er de klamme zombier, der truer menneskene med en splattet død. Serien excellerer ligesåvel fortsat i det uforudsigelige og ubehagelige – og netop denne kombination er guld værd, når den lykkedes.\nSelvom serien måske ikke just genopfinder sig selv, leverer den atter en gang solidt sortsyn, et spændende og kontrastfyldt persongalleri og ikke mindst en masse skønt zombiesplat, hvor min favorit stadig er Norman Reedus som den evigt cool Daryl Dixon. Andrew Lincoln forsøger fortsat at holde sammen på sig selv og flokken som den forpinte Rick Grimes.\nBlu-ray-udgivelsen byder desuden på en omgang ekstramateriale, blandt andet flere forlængede scener, et kig på serien bag kameraet samt en making of, videre til kommentarspor med mere.\n– ‘The Walking Dead’ sæson 8 udkommer på dvd og Blu-ray den 24. september.\nhttps://filmskribenten.dk/wp-content/uploads/2018/09/walking-dead-season-8-02.jpg 600 800 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-09-23 14:38:472018-09-23 14:38:47THE WALKING DEAD SÆSON 8: Klamme zombier og grumme mennesker fortsat på fri fod\nZombier på Blu-ray: Selvom zombieserien ‘The Walking Dead’ måske ikke har haft samme og konstant intense tag i mig hele vejen, så er det fortsat en herligt grum og blodig fornøjelse at overleve serien sæson for sæson. Det gælder også for 7. sæson, der nu udkommer på Blu-ray. Her må Rick Grimes og alle de andre fortsat kæmpe for deres liv i 16 nye afsnit.\nDenne gang kommer man direkte fra det i den grad intense og ubehaglige finaleafsnit fra den forrige sæson, hvor den brutale og diabolsk smilende Negan har fået fat i Rick og en god portion af hans følge. Flokken af vores helte er med andre ord endt i noget af en kattepine, da Negan har tænkt sig at bruge sit pigtråds-boldbat på hovedet af Rick eller en af de andre.\nJeg vil ikke her spoile, hvem det går ud over, men blot fortælle, at den ubehaglige stemning holdes solidt i hævd i denne 7. sæsons åbningsafsnit. Der er altså ikke mange rolige øjeblikke for de hårdtprøvede helte og antihelte – eller skurke for den sags skyld. For her males der fortsat med gråtoner i skellet mellem helte kontra skurke. For hvad gør egenlig folk onde?\nDet er nemlig også i denne sæson fortsat menneskene, der i den grad udgør en trussel mod hinanden i lige så høj grad – hvis ikke mere – som det er de klamme zombier, der truer menneskene med en splattet død. Serien excellerer ligesåvel fortsat i det uforudsigelige og ubehagelige – og netop denne kombination er guld værd, når den lykkedes.\nSelvom serien måske ikke just genopfinder sig selv, leverer den atter en gang solidt sortsyn, et spændende og kontrastfyldt persongalleri og ikke mindst en masse skønt zombiesplat, hvor min favorit stadig er Norman Reedus som den evigt cool Daryl Dixon. Andrew Lincoln forsøger fortsat at holde sammen på sig selv og flokken som den forpinte Rick Grimes, mens Jeffrey Dean Morgan er et herligt fund som den sadistiske Negan.\nBlu-ray-udgivelsen gør sig absolut godt med et flot, farvemættet og veldefineret billede samt en dynamisk lydside, der går klart igennem. Ekstramaterialet består blandt andet af mere end to timers featuretter, der giver en et bedre indblik i tilblivelsen af og om seriens forskellige aspekter. Herudover finder man også kommentarspor til flere afsnit samt slettede scener.\n– The Walking Dead sæson 7 udkommer på dvd og Blu-ray den 28. september.\nhttps://filmskribenten.dk/wp-content/uploads/2017/09/the-walking-dead-season-7-blu-ray-thumb.jpg 466 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-09-23 11:15:282017-09-23 11:15:41THE WALKING DEAD SÆSON 7: De splattede zombier er tilbage\nTHE WALKING DEAD SÆSON 2: Zombie-serie er fortsat dødgod underholdning\n28. august 2012 /i Anmeldelser /af Bjarke Friis Kristensen\nDe levende døde stavrer fortsat urovækkende rundt i denne intense anden sæson af zombie-serien The Walking Dead. Døden er konstant i spil hos de udsatte overlevende, der stadig må kæmpe indædt for overlevelse, mens de forsøger at bevare håbet i en verden, hvor håbløsheden blot vokser sig større dag for dag…\nOmfanget af zombie-apokalypsen synes total, mens vi i seriens 13 afsnit atter følger betjenten Rick og de andre overlevendes tur gennem et trøstesløst landskab af død og rådne kadavere. De ender ved et landsted, hvor andre overlevende har formået at holde de kødædende døde på afstand. Men nogen form for landlig idyl er her ikke tale om. De interne stridigheder tager til, mens de sultne zombier lurer i skovbrynet.\nSerien er baseret på tegneserien af samme navn og universet synes perfekt til serieformatet. Her kan håbløsheden virkelig få lov at slå rod, mens det ene afsnit efter det andet blot bliver en understregning af den dystre virkelighed, som de medvirkende befinder sig i. Her er hele vejen en sortsynet klangbund, hvor lyset kun i få glimt får lov at slippe ind. Det er skønt, at man tør fastholde denne knugende dysterhed.\nSerien leverer heldigvis fortsat sin del af herlig zombie-snask med både blodige headshots og afgnaskede lemmer. Det er dog det menneskelige drama og hvordan de medvirkende hver især håndterer den ekstreme situation, der hele vejen er seriens kerne. For måden hvorpå konflikterne i gruppen spidser til, er ganske enkelt sitrende godt skruet sammen og afføder op til flere nervepirrede højdepunkter.\nFor netop det, at civilisationens undergang er baggrund for dramaet, er med til hele tiden at skubbe de medvirkende til kanten – virkelig at teste hvad de står for. For mens den sidste rest af menneskelighed synes at hænge i en faretruende tynd tråd hos nogle, så forsøger andre at fastholde en moral og et menneskesyn, der er med til at holde grænsen mellem de overlevende og levende døde i skak.\nNetop det fortløbende serieformat og den til tider repetitive storyline er fornemt med til at cementere håbløsheden og samtidig spejle den muligvis formålsløse jagt på overlevelse og vej ud af zombiers dødelige favntag. Ikke at serien står i stampe, for her aflives gerne både centrale karakterer, mens nye kommer til. Det er overraskende og grufuld god underholdning. Kom bare med den 3. sæson, snart…!\nDet dystre univers står flot på Blu-ray-udgivelsen. Den matte farveskala er nuanceret og veldefineret, mens kontrasten er solid og detaljegraden fin. Lydsporet er ligeledes en solid og myrekrybende oplevelse, der fornemt sender både splattede gnaskelyde og dialog klart igennem.\nEkstramaterialet består af 8 slettede scener (29 min.) samt 11 korte features, der ser på forskellige aspekter af serien (65 min.). Det er de forskellige features, der er mest interessante. Her kommer cast og crew bl.a. ind på de blodige special effects, serien kontra tegneserien samt lyddesignet og soundtracket. Et udmærket og letfordøjeligt supplement, man bør bruge tid på.\nBillede 5/6 | Lyd 5/6 | Ekstramateriale 3/6\n[tabgroup][tab title=”The Walking Dead sæson 2 | Blu-ray-anmeldelse”]\nOriginaltitel: The Walking Dead – season 2, USA, 2012\nInstruktion: Ernest Dickerson, Gwyneth Horder-Payton m.fl.\nMedvirkende: Andrew Lincoln, Jon Bernthal, Sarah Wayne Callies, Laurie Holden, Jeffrey DeMunn, Steven Yeun, Chandler Riggs, Norman Reedus m.fl.\nSpilletid: 581 min.\nhttps://filmskribenten.dk/wp-content/uploads/2012/08/walking-dead-2-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-08-28 08:55:222013-07-18 16:11:54THE WALKING DEAD SÆSON 2: Zombie-serie er fortsat dødgod underholdning